《望江怨·送别》
清代·万树

春江渺，断送扁舟过林杪。愁云青未了，布帆遥比沙鸥小。
恨残照，犹有一竿红。怪人催去早。

作者简介：（1630前后—1688）清江苏宜兴人，字红友，又字花农，号山翁。国子监生。康熙十八年起，先后在福建、广东任吴兴祚幕僚。工词曲，曾作传奇及杂剧二十余种。尤精词律。有《词律》、《香胆词》、《拥双艳三种曲》、《璇玑碎锦》等。